ඒ අනුව මේ මාසයේ පළමු වැනිදා සිට ක්‍රියාත්මක වන පරිදි රාජ්‍ය සංස්ථා, ව්‍යවස්ථාපිත මණ්ඩල සහ ව්‍යාපෘති කාර්ය මණ්ඩලයන්හි ජීවන වියදම් දීමනාව රුපියල් 7,800 දක්වා ඉහළ නැංවීමට තීරණයකර ඇතැයි මුදල් හා ක්‍රමසම්පාදන අමාත්‍යාංශය පවසයි.ඒ අනුව මේ මාසයේ පළමු වැනිදා සිට ක්‍රියාත්මක වන පරිදි රාජ්‍ය සංස්ථා, ව්‍යවස්ථාපිත මණ්ඩල සහ ව්‍යාපෘති කාර්ය මණ්ඩලයන්හි ජීවන වියදම් දීමනාව රුපියල් 7,800 දක්වා ඉහළ නැංවීමට තීරණයකර ඇතැයි මුදල් හා ක්‍රමසම්පාදන අමාත්‍යාංශය පවසයි.ජනාධිපති මහින්ද රාජපක්ෂ මහතා විසින් ඉදිරිපත් කළ 2014 අය-වැය යෝජනාවකට අනුව ක්‍රියාත්මක වන මේ ජීවන වියදම් දීමනා සංශෝධනය යටතේ රාජ්‍ය සංස්ථා, ව්‍යවස්ථාපිත මණ්ඩල සහ ව්‍යාපෘති කාර්ය මණ්ඩල සඳහා ගෙවනු ලැබූ රුපියල් 6,600 ක් වූ ජීවන වියදම් දීමනාව මේ මාසයේ පළමුවැනිදා සිට රුපියල් 7,800 දක්වා වැඩිවන බව ද එම අමාත්‍යාංශය පෙන්වා දෙයි‍.ඊට අමතරව අනියම්, දෛනික වැටුප්ලාභී පදනම මත සේවය කරන සේවකයන් සඳහා ගෙවනු ලැබූ රුපියල් 220 ක් වූ දෛනික ජීවන වියදම් දීමනාව මේ මාසයේ පළමුවැනිදා සිට ක්‍රියාත්මක වන පරිදි රුපියල් 260 දක්වා ඉහළ නැංවීමට ද තීරණයකර තිබේ.මහා භාන්ඩාගාරයේ කළමනාකරණ සේවා චක්‍රලේඛ අංක 01/2014 මඟින් සියලුම අමාත්‍යාංශ ලේකම්වරුන්, පළාත් සභා ප්‍රධාන ලේකම්වරුන්, රාජ්‍ය සංස්ථා, ව්‍යවස්ථාපිත මණ්ඩල සහ සම්පූර්ණයෙන් රජය සතු සමාගම්වල සභාපතිවරුන් වෙත මහා භාණ්ඩාගාරයේ ලේකම් ආචාර්ය පී.බී ජයසුන්දර මහතා විසින් මීට අදාළ උපදෙස් නිකුත්කර තිබෙන බව ද මුදල් හා ක්‍රමසම්පාදන අමාත්‍යාංශය පවසයි..